Iseɛdiyen
Iseɛdiyen (asuf: aseɛdi; s tefrensist: Saadiens, saadides), d tawacult ay iḥekmen Merruk seg 1554 arma d 1603.
Imenɣi mgal Irumiyen[beddel | edit source]
Iseɛdiyen sseɣlin tawacult tuḍɛift n Yiwaṭṭasen deg 1554, yerna bdan ttḥaraben Ispenyuliyen ed Yipurtugizen ay yeḍḍfen kra seg temdinin n tefsirt (côte) n Merruk. Tamaneɣt n Yiseɛdiyen tella deg temdint n Merrakec. Deg 1578, agellid Sebastian Amezwaru n Purtugal, akked ugellid Felipe wis Sin n Spenyul ddukklen akken ad sseɣlin agellid Ɛebdelmalek n Merruk.
Deg yimenɣi n Qṣer Lekbir, Ɛebdelmalek yessaweḍ ad ten-yernu ma yemmut, yerna ula d agellid n Purtugal, Sebastian, yemmut deg yimenɣi-nni. D aya ay yejjan agellid Felipe n Spenyul, ad yeḥkem ula d tamurt n Purtugal. Ma d agellid Ɛebdelmalek yexlef-it-id gma-s Ḥmed Lmenṣur.
Tikli af Timbuktu[beddel | edit source]
Aneggaru-a yeẓdem, deg 1591, ɣef temdint n Timbuktu, yerna d aya ay yejjan Merruk ad teḥkem abrid n tnezzut (ttjaṛa) n utaram (lɣerb) n Uneẓruf Ameqran. Asmi ay yemmut Ḥmed Lmenṣur deg 1603, banen-d wuguren deg twacult n Yiseɛdiyen ɣef wanwa ara yeqqlen d agellid.
kab_Latn kab_Latn kab_Latn kab_Latn kab_Latn kab_Latn kab_Latn